Pientoimenpiteiden aseptiikka ja suojainsuositukset leikkaussalin ulkopuolella

Sisällys

[Käsihygienia 2](#_Toc201749087)

[Pientoimenpiteissä käytettävät suojaimet 2](#_Toc201749088)

[Suojakäsineet 2](#_Toc201749089)

[Kirurginen suu-nenäsuojus 2](#_Toc201749090)

[Suojatakki 3](#_Toc201749091)

[Hiussuojain 3](#_Toc201749092)

[Silmäsuojaimet (suojalasit, visiirimaski, kokokasvovisiiri) 3](#_Toc201749093)

[Toimenpiteeseen valmistautuminen 3](#_Toc201749094)

[Instrumenttien ja muun välineistön kerääminen 3](#_Toc201749095)

[Toimenpidealueen ihon desinfektio 4](#_Toc201749096)

[Ihon desinfektiossa tarvittavat välineet 4](#_Toc201749097)

[Käytettyjen instrumenttien huolto 4](#_Toc201749098)

[Toimenpidehuoneen siivous 5](#_Toc201749099)

[Taulukko 1. Yleisimmät pientoimenpiteet ja niissä tarvittavat suojaimet sekä käsien desinfektio 5](#_Toc201749100)

Pientoimenpide on invasiivinen toimenpide, joita voidaan tehdä esimerkiksi terveyskeskuksissa ja erikoissairaanhoidossa.

Pientoimenpiteisiin liittyy aina infektioriski. Tämän vuoksi toimenpiteissä noudatetaan aseptisia toimintatapoja, joiden avulla pyritään estämään hoitoon liittyviä infektioita. [Tavanomaisten varotoimien](https://www.ppshp.fi/dokumentit/_layouts/15/WopiFrame.aspx?sourcedoc=%7BE8F0DD3C-36B2-4976-B16B-418756E0F56E%7D&file=Tavanomaiset%20varotoimet.docx&action=default&DefaultItemOpen=1) noudattamisen lisäksi pientoimenpiteissä käytetään suojaimia, joiden tarve vaihtelee pientoimenpiteiden mukaan. Joissakin toimenpiteissä tehdään kirurginen käsiendesinfektio.

**Ohjeen lopussa löydät erillisen taulukon yleisimmistä pientoimenpiteistä ja niissä tarvittavista suojaimista sekä käsien desinfektiosta.**

Huolehdi, että toimenpidetiloissa on hyvä valaistus ja riittävästi tilaa ympärillä. Toimenpidetiloissa vältetään tarpeetonta kulkua pientoimenpiteen aikana. Ihanteellista olisi, että toimenpiteessä olisi avustaja mukana.

Käsihygienia

Suurimassa osassa pientoimenpiteissä riittää tavanomainen käsien desinfektio (väh. 15–20 s). Kirurgista käsien desinfektiota (3 min.) tarvitaan toimenpiteissä, joissa on korkeat hygieniavaatimukset, esimerkiksi keskuslaskimokatetrin tai epiduraalikatetrin asettaminen.

[Käsidesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7BF45DECE7-591C-446D-BF2C-B984C2F67039%7D&file=K%C3%A4sidesinfektio.docx&action=default&DefaultItemOpen=1)

[Kirurginen käsien desinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B110DE3CA-F6C0-4471-8CDA-EC8A66D5ABBE%7D&file=Kirurginen%20k%C3%A4sien%20desinfektio.docx&action=default&DefaultItemOpen=1)

[Käsien desinfektio, kirurginen käsien desinfektio ja steriiliksi pukeutuminen (youtube)](https://www.youtube.com/watch?v=Gk5o8Ka84g4)

Pientoimenpiteissä käytettävät suojaimet

Suojainten käytössä on huomioitava myös muut mahdolliset varotoimet potilaan hoidossa.

Kaikki suojaimet ovat toimenpidekohtaisia ja kertakäyttöisiä. Käytön jälkeen suojaimet laitetaan suoraan roskiin. Kädet desinfioidaan aina ennen suojainten pukemista ja niiden riisumisen jälkeen.

Suojakäsineet

* Käsien tulee olla täysin kuivat ennen suojakäsineiden pukemista.
* **Steriilit suojakäsineet** aina steriilille alueelle kohdistuvissa toimenpiteissä. Steriilien suojakäsineiden oikeaoppinen pukeminen on tärkeä osa aseptiikkaa.
* **Tehdaspuhtaat suojakäsineet** esimerkiksi toimenpidealueen desinfektiossa ja perifeerisen kanyylin laitossa.

Kirurginen suu-nenäsuojus

* Vähentää bakteerien siirtymistä suusta ja nenästä toimenpidealueelle ja välineisiin. Suojaa käyttäjää myös eriteroiskeilta.
* Kirurgista suu-nenäsuojusta käytetään aina steriilille alueelle kohdistuvissa toimenpiteissä. Lisäksi steriilin pöydän valmistamisessa ja toimenpidealuetta desinfioitaessa.
* Mahdollinen parta peitetään suu-nenäsuojuksella ja kypärämallisella leikkauspäähineellä.
* Laitetaan kasvoille vain **desinfioiduin käsin.**
* Täytyy peittää nenän ja suun alue ja istua tiiviisti kasvoilla
* Käytön aikana vältä suojaimen turhaa koskettelua. Jos kosket suu-nenäsuojainta, niin desinfioi kädet.

[Kirurgisen suu-nenäsuojuksen pukeminen ja riisuminen](https://www.ppshp.fi/dokumentit/_layouts/15/WopiFrame.aspx?sourcedoc=%7B95391C64-8063-41EB-87B0-58B16B7151C9%7D&file=Kirurgisen%20suu-nen%C3%A4suojuksen%20pukeminen%20ja%20riisuminen.docx&action=default&DefaultItemOpen=1)

[Suu-nenäsuojuksen käyttö (kuminauha) OYS (youtube)](https://www.youtube.com/watch?v=2e9dEzy_pD0)

[Suu- nenäsuojuksen käyttö (nauhat) OYS (youtube)](https://www.youtube.com/watch?v=ml3yMSRAMc4)

Suojatakki

* **Tehdaspuhdasta suojatakkia** käytetään, jos on vaara omien työvaatteiden likaantumisesta eriteillä.
* **Steriiliä suojatakkia** käytetään suojaamaan steriiliä toimenpidealuetta sekä käyttäjää mahdollisilta eriteroiskeilta taulukkoon 1. merkityissä toimenpiteissä.

Hiussuojain

* Hiussuojainta käytetään suojaamaan aseptisia alueita päänalueen mikrobeilta sekä käyttäjää tarvittaessa eriteroiskeilta.
* Hiussuojaimen tulee peittää kaikki hiukset.

Silmäsuojaimet (suojalasit, visiirimaski, kokokasvovisiiri)

* Silmäsuojaimia käytetään estämään veri- ja eriteroiskeiden pääsyä silmiin toimenpiteen aikana.

Toimenpiteeseen valmistautuminen

Instrumenttien ja muun välineistön kerääminen

* Kerää desinfioiduin käsin toimenpiteessä tarvittavat välineet/tuotteet. Toimenpidehuoneeseen varataan vain tarvittava välineistö.
* Tarkista aina pakkausten eheys, värimuutokset, steriiliys ja viimeinen käyttöpäivä. Alla olevassa kuvassa esimerkkejä steriilin pakkauksen merkeistä.
* Avaa steriilit pakkaukset siten, että ne pysyvät steriileinä, steriilituote ei saa koskettaa pakkauksen ulkoreunoja (reunat eivät ole steriilit).
* Valmistele instrumenteille tarvittaessa steriilipöytä. Kts. [steriilipöydän valmistus (youtube)](https://www.youtube.com/watch?v=VFXHms2VJ2A). Steriilipöytä on hyvä esimerkiksi silloin, jos on tarve laskea steriilejä välineitä väliaikaisesti pöydälle.
	+ Instrumenttipöytä puhdistetaan yleispuhdistusaineella.
	+ Pöytä peitetään steriilillä suojaliinalla, joka peittää myös pöydän reunat ja osin pöydän jalat.
	+ Steriilille pöydälle ei saa tiputtaa tai heittää mitään suojapakkauksista pöydälle. Jos hoitaja on yksin valmistelemassa steriiliä pöytää, otetaan steriilit tarvikkeet ja instrumentit pakkauksista steriilillä pihdillä.
	+ Steriilin pöydän/alueen yläpuolella ei työskennellä esim. ojenneta välineitä.
	+ Jos steriili instrumenttipöytä joudutaan valmistelemaan etukäteen, se peitetään riittävän isolla steriilillä suojaliinalla. Mikrobikontaminaation välttämiseksi, pöytiä ei tehdä käyttökuntoon edellisenä päivänä.

Toimenpidealueen ihon desinfektio

* Tarkista potilaan toimenpidealueen ihon kunto. Ihokarvoja ei tarvitse rutiininomaisesti poistaa toimenpidealueelta. Mikäli ne poistetaan, se tehdään juuri ennen toimenpidettä. Ihokarvat poistetaan atraumaattisella menetelmällä ihoa vaurioittamatta, joko saksilla tai sähkökäyttöisellä leikkurilla, jossa on kertakäyttöinen terä.
* Varmista, että toimenpidekohta on hyvin esillä ja potilaan asento on hyvä.
* Desinfioi toimenpidealue huolellisesti riittävän laajalta alueelta yhdensuuntaisin vedoin. Desinfektiossa edetään puhtaasta likaiseen päin oletetun pisto- tai viiltopaikan kohdalta ja huomioidaan valumissuunta (poispäin puhdistettavalta alueelta).
	+ Ihoalue pyyhitään vähintään kaksi kertaan desinfektioaluetta pienentäen. Viimeisenä pisto- tai leikkausviiltoalue.
	+ Pesutaitokset vaihdetaan aina pesukertojen välillä. Varmista, että suojakäsineet eivät kosketa desinfioivaa aluetta pesun aikana.
	+ Desinfektioaineen annetaan kuivua iholla ennen steriilien liinojen kiinnittämistä ja toimenpiteen aloittamista.

Ihon desinfektiossa tarvittavat välineet

* Tehdaspuhdas pesusetti.
* Ihon desinfektioaineet, esimerkiksi 80 % denaturoitu alkoholi.
* Tehdaspuhtaat suojakäsineet.
* Tarvittaessa kosteussuoja, esimerkiksi kroonikkovaippa.

Käytettyjen instrumenttien huolto

* Huolla käytetyt instrumentti- ja muut välineet heti toimenpiteen päätyttyä.
	+ Monikäyttöiset instrumentit lähetetään välinehuoltoon steriloitavaksi. Instrumentteja ei tarvitse esipestä. Käytä HydraGeliä, jos välineet odottavat kauemmin välinehuoltoon lähtöä (enemmän kuin pari päivää).
	+ Kertakäyttöiset viiltävät instrumentit laitetaan suoraan riskijäteastiaan.
	+ Muut kertakäyttöiset instrumentit hävitetään yksikön jätteiden käsittelyohjeen mukaisesti.

Toimenpidehuoneen siivous

* Poista täydet jäte- ja pyykkisäkit.
* Pyyhi eritetahrat eritetahradesinfektion mukaisesti. [Eritetahradesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B3AD47103-C6C7-43AF-93D4-F7780D84EA23%7D&file=Eritetahradesinfektio.docx&action=default&DefaultItemOpen=1)
* Puhdista yleispuhdistusaineella toimenpidetaso ja sen välitön ympäristö, kosketuspinnat sekä toimenpiteen aikana käytetyt laitteet ja koneet.
* Lattia pyyhitään tarvittaessa.
* Päivän lopuksi tila siivotaan normaalin loppusiivouksen mukaisesti.

Taulukko 1. Yleisimmät pientoimenpiteet ja niissä tarvittavat suojaimet sekä käsien desinfektio

Kyseessä on minimivaatimukset suojautumiselle toimenpiteiden yhteydessä. Jos tarvitaan kirurginen käsien desinfektio, on se mainittu alla olevassa taulukossa. Muussa tapauksessa tehdään tavanomainen käsien desinfektio.

|  |  |
| --- | --- |
| **Toimenpiteet** | **Suojaimet** |
| **Biopsiat ja punktiot** |
| Likvornäytteen otto, spinaali- ja epiduraalianestesia, jossa ei aseteta katetreja | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Steriili pöytä- Steriili reikäliina |
| Likvortoimenpiteet, jossa asetetaan katetreja | - Kirurginen käsien desinfektio- Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Tarvittaessa steriili suojatakki- Hiussuojain- Steriilipöytä  |
| Femoralis- ja muut johtopuudutukset | - Steriili suojakäsineet- Kirurginen suu-nenäsuojus- Tarvittaessa steriilipöytä |
| Luuydinnäytteen otto | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Steriilipöytä |
| Ilman yleisanestesiaa tehtävät biopsiat | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Steriilipöytä |
| Nivelen punktio  | - Steriilit suojakäsineet- Kirurginen suu-nenäsuojus kaikille toimenpiteeseen osallistuvilla- Tarvittaessa steriilipöytä- Tarvittaessa steriili reikäliina |
| Lapsivesipunktio | - Steriilit suojakäsineet- Kirurginen suu-nenäsuojus kaikille toimenpiteeseen osallistuvilla- Tarvittaessa steriilipöytä |
| Pleurapunktio/pleura dreenin asettaminen | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Tehdaspuhdas suojatakki/-esiliina- Steriilipöytä |
| Askitespunktio- ja dreeni | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Tehdaspuhdas suojatakki/-esiliina- Tarvittaessa steriilipöytä  |
| Paksu- ja ohutneulanäytteet | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Steriilipöytä |
| Poskiontelopunktio | - Tehdaspuhtaat suojakäsineet- Kirurginen suu-nenäsuojus - Tarvittaessa tehdaspuhdas suojatakki/-esiliina |
| **Katetrit ja kanyylit** |
| Perifeerisen laskimokanyylin laitto[Perifeerisen kanyylin laitto ja käsittely](https://www.ppshp.fi/dokumentit/_layouts/15/WopiFrame.aspx?sourcedoc=%7B19D2556A-4901-45C1-BDDA-8F90C81A66CE%7D&file=Perifeerinen%20iv-kanyyli.docx&action=default&DefaultItemOpen=1) | - Tehdaspuhtaat suojakäsineet |
| Keskuslaskimokatetrin laitto PICC-ja Midline katetrien laitto[PICC- katetrin asennuksessa huomioitavaa](https://www.ppshp.fi/dokumentit/_layouts/15/WopiFrame.aspx?sourcedoc=%7B913894A3-B0C7-4832-AB77-3F08D4C777C3%7D&file=PICC%20katetrin%20asennuksessa%20huomioitavaa.docx&action=default&DefaultItemOpen=1) | - Kirurginen käsien desinfektio- Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Steriili suojatakki- Hiussuojain- Steriilipöytä- Steriilipeittely |
| Ateriakanyylin laitto | - Steriilit suojakäsineet- Kirurginen suu-nenäsuojus- Tarvittaessa steriilipöytä  |
| Ihonalaisen laskimoportin käyttöönotto[Ihonalaisen keskuslaskimoportin käsittely](https://www.ppshp.fi/dokumentit/_layouts/15/WopiFrame.aspx?sourcedoc=%7BADCF15B1-1332-47CF-AABC-8F30FE1893C8%7D&file=Ihonalaisen%20keskuslaskimoportin%20k%C3%A4sittely.docx&action=default&DefaultItemOpen=1) | - Steriilit suojakäsineet- Kirurginen suu-nenäsuojus- Steriilipöytä- Steriili reikäliina |
| Cystofixin laitto | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Tehdaspuhdas suojatakki/-esiliina- Steriilipöytä |
| Virtsarakon katetrointi[Virtsarakon katetrointi](https://www.ppshp.fi/dokumentit/_layouts/15/WopiFrame.aspx?sourcedoc=%7BD68276A2-7312-4D37-989A-255F99B6426E%7D&file=Virtsarakon%20katetrointi.docx&action=default&DefaultItemOpen=1) | - Tehdaspuhtaat suojakäsineet +steriili instrumentti tai steriilit suojakäsineet |
| **Skopiat** |
| Bronkoskopia (fiberoskooppinen) | - Tehdaspuhtaat suojakäsineet- FFP3-suojain kaikille toimenpiteeseen osallistuvilla- Tehdaspuhdas suojatakki/-esiliina |
| Kystoskopiat  | - Tehdaspuhtaat suojakäsineet- Tarvittaessa tehdaspuhdas suojatakki/- esiliina- Steriilipöytä |
| Kolpos- ja hysteroskopia | - Tehdaspuhtaat suojakäsineet- Kirurginen suu-nenäsuojus- Tehdaspuhdas suojatakki/-esiliina |
| Gastro-, kolono- ja proktoskopia | - Tehdaspuhtaat suojakäsineet- Kirurginen suu-nenäsuojus- Tehdaspuhdas suojatakki/-esiliina |
| **Muut** |
| Silmän sisäinen lääkepistos | - Kirurginen käsien desinfektio- Steriilit suojakäsineet- Kirurginen suu-nenäsuojus kaikille toimenpiteeseen osallistuvilla- Hiussuojain- Steriilipöytä |
| Haavan ompelu | - Steriilit suojakäsineet- Kirurginen suu-nenäsuojus kaikille toimenpiteeseen osallistuvilla- Tarvittaessa tehdaspuhdas tai steriili suojatakki - Steriilipöytä |
| Luomen poisto | - Steriilit suojakäsineet- Kirurginen suu-nenäsuojus toimenpiteeseen osallistuvilla- Steriilipöytä |
| Paiseen avaus | - Steriilit suojakäsineet- Kirurginen suu-nenäsuojus kaikilla toimenpiteeseen osallistuvilla- Tarvittaessa silmäsuojain- Tehdaspuhdas suojatakki |
| Hengitysteiden imu[Trakeostomoidun potilaan alahengitysteiden imeminen](https://www.ppshp.fi/dokumentit/_layouts/15/WopiFrame.aspx?sourcedoc=%7B51C3C41C-165F-4A85-87F3-E13DEE7F3E77%7D&file=Hengitysteiden%20imeminen%20vuodeosastoilla.docx&action=default&DefaultItemOpen=1) | - Tehdaspuhtaat tai steriilit suojakäsineet- Kirurginen suu-nenäsuojus- Tehdaspuhdas suojatakki/-esiliina |